open-index/open-wikipedia-markdown huggingface dataset:
Suomen valta

**Suomen valta** (*Nouse, riennä Suomen kieli*) on August Ahlqvistin (nimimerkki A. Oksanen) kirjoittama isänmaallinen runo. Runon sanoissa korostetaan suomen kielen merkitystä Suomelle maana ja kansakuntana. Runoa on esitetty lauluna useilla eri sävelmillä.

Ahlqvist julkaisi runonsa alkujaan vuonna 1860 kokoelmassaan *Säkeitä I*. Kun se vuonna 1871 liitettiin pääasiassa ruotsinkielisen Akademiska Sångföreningen -mieslaulukuoron ensimmäiseen laulukokoelmaan, ruotsinmieliset ylioppilaat hyökkäsivät laulua vastaan. Ruotsinkielisille erityisen vastenmielinen oli ensimmäisen säkeistön säe ”*Yksi mieli, yksi kieli*”, joka oli helposti nähtävissä ruotsin kielen vastaisena kannanottona. Akademiska Sångföreningen ei lopulta koskaan suostunut ottamaan laulua ohjelmistoonsa, ja osin tästä syystä joukko suomenmielisiä ylioppilaita erosi koko kuorosta.

Runossa huomiota on myöhemmin herättänyt varsinkin viimeisen säkeistön alku: ”*Äänisjärvi, Pohjanlahti / Auranrannat, Vienansuu, / siin’ on, suomalainen, mahti / jok’ ei oo kenenkään muun*”. Ahlqvist määrittelee näin runon sanoissa Suomen rajat paljon silloisen Suomen suuriruhtinaskunnan rajoja laajemmiksi, katsoen kaikki suomen kieltä ja sen lähisukukieliä puhuneiden asuttamat alueet todelliseen Suomeen kuuluviksi. Ajatus on hyvin samankaltainen kuin saksalaisen runoilijan Ernst Moritz Arndtin vuonna 1813 julkaisemassa runossa *[[Des Deutschen Vaterland]]*, jossa Saksaan julistettiin kuuluviksi kaikki alueet, joiden asukkaat puhuivat saksaa. Neljän vesistön (Ääninen, Pohjanlahti, Aurajoki ja Vienanlahti) ilmoittaminen Suomen rajoiksi muistuttaa samalla myös August Heinrich Hoffmann von Fallerslebenin kirjoittaman *[[Deutschlandlied]]in* ensimmäistä säkeistöä. Ahlqvistin runon runomittakin on sama kuin *Deutschlandliedissä*. Koska Ahlqvistin runo ilmoittaa näissä säkeissään ”Suomen mahdin” ulottuvan myös Itä-Karjalaan, sen on sanottu olleen myöhemmän Suur-Suomi-aatteen runollinen alkusysäys. Ahlqvistin sanoitus tosin viittaa selkeästi lähinnä suomen kielen kulttuuriseen ”mahtiin” eikä niinkään vaadi Suomen poliittisen vallan laajentamista Venäjän Karjalaan.

Suomen valta sisältyi Isak Inbergin vuoden 1862 kuorolaulukokoelmaan *Deutschlandliedin* sävelellä, jonka Joseph Haydn teki alkuaan lauluun *[[Gott erhalte Franz den Kaiser]]*. Heinrich Wächter sovitti sen saksalaisen Franz Abtin sävelmään vuonna 1867. Emil Genetz julkaisi oman sävelmänsä vuonna 1905. Myös Oskar Merikanto sävelsi runon vuonna 1902 Suomen kansallisteatterin uuden rakennuksen vihkijäisjuhliin sekakuorolle ja orkesterille.

## Lähteet

## Aiheesta muualla
Johnny Cueto

**Johnny Brent Cueto Ortiz** (s. 15. helmikuuta 1986 San Pedro de Macorís) on dominikaanilainen baseballpelaaja, joka on vuodesta 2016 lähtien edustanut MLB:n San Francisco Giantsia. Hänen pelipaikkansa on syöttäjä.

Cueto pelasi vuosina 2008–2015 Cincinnati Redsissä, ja hänet valittiin kaudella 2014 ensimmäistä kertaa un. Hänet kaupattiin heinäkuussa 2015 Kansas City Royalsiin, ja samana syksynä joukkue voitti World Seriesin yhtenä avainpelaajana Cueto.

Cueto teki joulukuussa 2016 vapaana pelaajana San Francisco Giantsin kanssa kuusiuotisen sopimuksen, arvoltaan 130 miljoonaa dollaria.

## Lähteet
Mýkonoksen arkeologinen museo

**Mýkonoksen arkeologinen museo** () on arkeologinen museo Mýkonoksen kaupungissa Mýkonoksen saarella Kreikassa. Se esittelee Mýkonokselta ja sen lähialueilta tehtyjä pääosin antiikin aikaisia löytöjä.

Museo on perustettu ja rakennettu vuonna 1902 tuolloin vasta hieman aiemmin vuonna 1898 tehtyjä Ríneian saaren löytöjä varten. Museota laajennettiin vuonna 1972. Museorakennus sijaitsee Mýkonoksen kaupungin keskustan pohjoispuolella lähellä merenrantaa.

## Kokoelmat

Museon kokoelmiin kuuluu esineitä esihistorialliselta ajalta (kykladinen kulttuuri) antiikin ajan lopulle. Esineet ovat peräisin arkeologisilta kaivauksilta paitsi Mýkonokselta myös viereiseltä Ríneian (antiikin Rheneia) saarelta, joka toimii antiikin aikana Deloksen saaren hautausmaana. Monet löydöistä ovat hautalöytöjä. Esineisiin kuuluu muun muassa hautakiviä, -patsaita ja -uurnia, keramiikkaa, koruja sekä lasiesineitä.


Frying Pan 0502304.jpg|Kykladinen nk. paistinpannu, n. 2800–2300 eaa.
Mykon M 0502302a.jpg|Myöhäisgeometrinen kantharos, n. 750–700 eaa.
Mykon M 060338.jpg|Kuros pronssisessa kahvassa, n. 560–540 eaa.
Mykon M 0502309.jpg|Dionysos ja mainadi punakuviotekniikalla tehdyssä amforassa, n. 450–425 eaa.
Mykon M Mykmm237x.jpg|Symposionkohtaus kyliksissä.
Mykon M 060339.jpg|Roomalaisaikaisia lasiesineitä haudasta Ríneiasta.


## Lähteet

## Aiheesta muualla
Myllylampi (Ikaalinen)

**Myllylampi**  on Pirkanmaalla Ikaalisissa Luhalahdella sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Myllylampi on osa Sipsiönjärven-Vahojärven aluetta.

## Maantietoa
Lammen pituus on 300 metriä, leveys 150 metriä ja sen pinta-ala on 2,4 hehtaaria. Se sijaitsee Sipsiöjoen reitin alimpana lampena, joka laskee suoraan Kyrösjärveen. Lampi on pääasiassa läpivirtausjärvi, vaikka siihen laskee pohjoisesta Kyynärlammen laskuoja ja etelästä Äijänsuonvuorelta metsä- ja pelto-oja. Siihen putoaa koillisesta Huopionkoski, jonka luusuassa sijaitsee vanha mylly ja sen pato. Koskessa on kaksi saarta ja sen vesi putoaa vajaa viisi metriä ja lammen laskujoen osuudella vesi putoaa vajaa kaksi metriä noin 200 metrin matkalla Kyrösjärveen. Lammen luoteis- ja etelärantojen läheisyydessä sijaitsee peltoja sekä muutama maatila. Lammessa on 1-2 saarta. Rantaviivan pituus on 1,1 kilometriä ja rantaan on rakennettu kymmenen vapaa-ajan asuntoa. Lammen pohjoispuolella kulkee yhdystie 2741 ja eteläpuolella pienempi yhdystie. Nämä yhtyvät Kyrösjärveä kiertävään seututiehen 276.

## Virkistys
Lampi sijaitsee opastetulla Sipsiöjoen melontareitillä Liesijärvi– Petäjäjärvi– Vuorijärvi– Vesajärvi– Kaukajärvi– Vahojärvi– Sipsiöjärvi– Ohistonlampi– Myllylampi– Kyrösjärvi.

## Lähteet

## Aiheesta muualla
* Ikaalisten kylät: Luhalahti 
* Flickr: Koski Luhalahdella (valokuvia)
* Kuvakisa: Huopionkoski  (valokuva)
Pölkkyruoho

**Pölkkyruoho** eli **ketopölkkyruoho** (*Turritis glabra*, syn. *Arabis glabra*) on kaksivuotinen pitkäpalkolaji. Ensimmäisenä vuonna se kasvattaa matalan lehtiruusukkeen, toisena vuonna pystyn kukkavarren.

## Ulkonäkö ja koko
Kukkavarsi voi olla metrin korkuinen. Koko kasvi on sinivihreänsävyinen ja ohuen vahamaisen kerroksen peitossa.

Kukassa on neljä kapeaa, 3–6 mm pitkää vaaleankeltaista terälehteä ja neljä verholehteä.

## Levinneisyys ja kasvupaikat
Pölkkyruohoa esiintyy Keski-Euroopasta Siperiaan ulottuvalla vyöhykkeellä ja samoilla leveysasteilla Pohjois-Amerikassa.

Suomessa laji on alkuperäinen maan eteläosissa, pohjoisempana muinaistulokas.

## Lähteet

## Aiheesta muualla
* Pinkka, Lajintuntemuksen oppimisympäristö: Pölkkyruoho (''Turritis glabra'')
* Luontoportti: Pölkkyruoho (''Arabis glabra'')
* Pohjolan kasvien pauloissa: ''Turritis glabra'' – pölkkyruoho, ketopölkkyruoho
* ITIS: ''Turritis glabra'' 
* Flora of China: ''Turritis glabra''
Viktor Kovalenko

**Viktor Viktorovytš Kovalenko** (, s. 14. helmikuuta 1996 H’erson) on ukrainalainen jalkapalloilija, joka edustaa Italian Serie A:ssa pelaavaa Atalantaa. Oikeajalkainen Kovalenko on pelipaikaltaan hyökkäävä keskikenttäpelaaja. Hän kuuluu myös Ukrainan jalkapallomaajoukkueeseen.

## Seurajoukkueura
Kovalenko on Šah’tar Donetskin kasvatti. Hän debytoi seuran edustusjoukkueen paidassa Ukrainan valioliigassa kaudella 2014–2015. Kaudella 2015–2016 Kovalenko debytoi seuran paidassa sekä Mestarien liigassa että Eurooppa-liigassa tehden jälkimmäisessä myös kaksi maalia. Hän on voittanut Ukrainan liigamestaruuden vuosina 2017–2020 ja cupmestaruuden vuosina 2016–2019.

Helmikuussa 2021 Kovalenko siirtyi italialaisseura Atalantaan. Ensimmäisen kerran hän pääsi Serie A:ssa kentälle maaliskuussa Hellas Veronaa vastaan pelatun vierasottelun viime minuuteilla.

## Maajoukkueura
Kovalenko on edustanut useita Ukrainan nuorten maajoukkueita. Vuonna 2015 hän teki alle 20-vuotiaiden MM-kilpailuissa viisi maalia, millä hän oli turnauksen paras maalintekijä. Maaleista kolme syntyi alkulohkon ottelussa Yhdysvaltoja vastaan.

Ukrainan A-maajoukkueessa Kovalenko debytoi maaliskuussa 2016 ystävyysottelussa Kyprosta vastaan. EM-kilpailuissa 2016 hän pelasi joukkueensa kaikki kolme ottelua ja kaksi niistä avauskokoonpanossa. Hän on pelannut kaikkiaan 31 A-maaottelua ja niistä 19 ottelua avauskokoonpanossa.

## Saavutukset
**Seurajoukkuetasolla**
* Ukrainan liigamestaruus: 2017, 2018, 2019, 2020
* Ukrainan Cup: 2016, 2017, 2018, 2019

**Henkilökohtainen**
* Alle 20-vuotiaiden MM-kilpailuiden parhaan maalintekijän Golden Shoe: 2015

## Lähteet
Náxoksen arkeologinen museo

**Náxoksen arkeologinen museo** () on arkeologinen museo Náxoksen kaupungissa eli Chórassa Náxoksen saarella Kreikassa. Se esittelee saarelta löytynyttä pääosin antiikin aikaista esineistöä.

Museo on perustettu vuonna 1973. Se toimii Kástrossa eli Náxoksen kaupungin frankkivallan aikaisessa linnassa. Alun perin venetsialainen museorakennus on rakennettu vaiheittain noin vuosina 1600–1800. Se on viisikerroksinen ja rakennettu kiinni linnan muuriin, ja siihen kuuluu kaksi linnan torneista. Alun perin 1600-luvulla rakennuksessa toimi jesuiittojen koulu, ja 1800-luvulla sekä 1900-luvun alussa kauppakoulu.

Náxoksella toimii myös kaksi muuta arkeologista museota, Apeíranthoksen arkeologinen museo ja Gýroulaksen arkeologinen museo Sagkríssa.

## Kokoelmat

Museon kokoelmiin kuuluu esineitä neoliittiselta kaudelta 5300 eaa. alkaen aina varhaiskristilliselle ajalle 400-luvulle jaa. saakka. Esineet ovat peräisin arkeologisilta kaivauksilta eri puolilta saarta, mukaan lukien Grótta, Aplómata ja Plíthos Chórassa; Mélanes, Sagkrín Demeterin temppeli, Ýrian Dionysoksen pyhäkkö ja Tsikalarió saaren keskiosissa; sekä Pánormos ja Korfí t' Aronioú saaren itäosissa.

Esineisiin kuuluu muun muassa varhaiskykladisia idoleita, keramiikkaa ja kiviastioita ajalta 3200–2300 eaa.; mykeneläistä keramiikkaa ja kultakoruja 1000-luvulta eaa.; geometrisen kauden keramiikkaa 800–700-luvuilta eaa; veistoksia, terrakottafiguriineja, keramiikkaa ja koruja arkaaiselta, klassiselta ja hellenistiseltä kaudelta; sekä lattiamosaiikkeja ja lasiesineitä roomalaiselta kaudelta.


Entrance to the hall of Cycladic collection of the Archaeological Museum of Naxos 141363.jpg|Kykladisen kulttuurin esineiden kokoelmaa.
Cycladic figurines, female, 2800-2300 BC, AM Naxos, 110033.jpg|Kykladisia idoleita, n. 2800–2300 eaa.
Frying Pan, AM Naxos 143189.jpg|Kykladinen ”paistinpannu”, n. 2800–2500 eaa.
Arch Museum Naxos Bügelkannen.JPG|Mykeneläisen kauden keramiikkaa.
Jewelry from child grave at Kamini, 1200-1100 BC, AM Naxos, 143251.jpg|Mykeneläisiä kultakoruja, n. 1200–1100 eaa.
Geometrische Vasen Naxos 01.jpg|Geometrisen kauden keramiikkaa, n. 800–700 eaa.
Room of kouroi, AM Naxos, 143337.jpg|Arkaaisen kauden veistoskokoelmia.
Kouros, torso, AM Naxos, MN 64, 110118.jpg|Kuroksen torso, n. 525–500 eaa.
Statuen Naxos 01.jpg|Veistoksia.
Grabstele Naxos 01.jpg|Hautakivi, n. 100 eaa.
Roman glass, 1-200 AD, AM Naxos, 143312.jpg|Roomalaisia lasiesineitä, n. 1–200 jaa.
Mosaic floor, AM Naxos, 143350.jpg|Roomalainen lattiamosaiikki.


## Lähteet

## Aiheesta muualla
Poliisin tietohallintokeskus

**Poliisin tietohallintokeskus (PTHK)** oli vuosina 2000–2008 toiminut valtion virasto, joka sijoittui sisäministeriön alaisuuteen. 

Poliisin tietohallintokeskuksen tehtävänä oli vastata kokonaisvaltaisesti poliisin tietohallinnosta, tuottaa ja hankkia poliisin tietotekniset palvelut sekä vastata infrastruktuurista poliisin toiminta- ja tietohallintostrategioiden mukaisesti.

## Historia

### Perustaminen
Poliisin tietohallintokeskus aloitti toimintansa 1.1.2000. Se muodostettiin organisoimalla uudelleen poliisin ylijohdon tekniikan yksikön ja keskusrikospoliisin valtakunnalliset tietohallintotehtävät.  Poliisin tietohallintokeskuksen perustamisen myötä lakkautettiin sisäasiainministeriön poliisiosaston tekniikan yksikkö. Keskuksen tietohallintojohtajaksi valittiin Heikki Riippa. Poliisin tietohallintokeskus aloitti toimintansa ensin keskusrikospoliisin tulosyksikkönä. Sen henkilöstö koostui käynnistymisvaiheessa sisäasiainministeriön poliisiosastolta siirtyvistä virkamiehistä sekä keskusrikospoliisin lakkautetun tietojärjestelmäpalvelu-yksikön valtakunnallisia tehtäviä hoitavista virkamiehistä. Keskuksessa työskenteli käynnistymishetkellä 47 työntekijää.

Syyskuun 2002 alusta Poliisin tietohallintokeskuksesta muodostettiin poliisihallinnossa sisäasiainministeriön alaisuudessa toimiva itsenäinen virasto, johon siirtyi myös poliisin lääninjohdon alaisuudessa toimivien tietotekniikkakeskusten henkilöstö.

### Alueellistaminen Rovaniemelle
Poliisin tietohallintokeskuksen sijoittamisesta Rovaniemelle päätettiin lokakuussa 2001. Päätöksen tavoitteena oli edistää hallituksen aluepoliittisen tavoiteohjelman mukaisesti maan tasapainoista kehitystä sijoittamalla keskushallinnon yksiköitä ja muita valtakunnallisesti tai keskitetysti hoidettavia toimintoja maan eri osiin. Keskuksen tehtävät siirrettiin Rovaniemelle vaiheittain useiden vuosien aikana. Vantaan Tikkurilassa toimintansa aloittaneen keskuksen työntekijöistä vain muutama oli valmis muuttamaan Rovaniemelle.

Keskuksen päätoimipaikan siirryttyä Rovaniemelle, alueelliset tietotekniikkakeskukset jatkoivat toimintaansa sen sivutoimipisteinä. Vuonna 2007 PTHK:lla oli 16 alueellista toimipaikkaa seuraavilla paikkakunnilla: Joensuu, Jyväskylä, Kajaani, Kouvola, Kuopio, Kuusamo, Mikkeli, Oulu, Raahe, Savonlinna, Vaasa, Vantaa, Varkaus, Tampere, Turku ja Ylivieska.

### Lakkauttaminen
Poliisin tietohallintokeskus lopetti toimintansa 1.3.2008, kun sen tehtävät ja henkilöstö siirrettiin koko sisäasiainhallintoa palvelevaan Hallinnon tietotekniikkakeskukseen.

## Katso myös
* Hallinnon tietotekniikkakeskus
* Suomen sisäministeriö
* Poliisin informaatioteknologiakeskus

## Lähteet

## Aiheesta muualla
*Sisäasiainministeriön kotisivut
Chris Sale

**Christopher Allen ”Chris” Sale** (s. 30. maaliskuuta 1989 Lakeland, Florida) on yhdysvaltalainen baseballpelaaja, joka edustaa MLB-liigan Chicago White Soxia. Hänen pelipaikkansa on syöttäjä.

Vasenkätinen Sale oli White Soxin ensimmäisen kierroksen varaus vuoden 2010 . Hän teki MLB-debyyttinsä jo samana vuoden, ollen vasta viides varausvuonnaan MLB:ssä esiintynyt pelaaja kautta aikojen.

Sale on noussut White Soxin suurimpien tähtipelaajien joukkoon, ja hänet on valittu seitsemän kertaa peräkkäin American Leaguen joukkueeseen un. Kaudella 2018 hän voitti Red Soxin joukkueessa World Seriesin.

## Lähteet
Baise

**Baise** (, ), joskus **Bose**, on prefektuuritason kaupunki Guangxin zhuangien autonomisella alueella Etelä-Kiinassa. Kaupungin pinta-ala on 36&nbsp;252 neliökilometriä ja väkiluku 3,47 miljoonaa (vuonna 2010). Kaupungin keskusta sijaitsee linnuntietä noin 220 kilometriä autonomisen alueen pääkaupunki Nanningista luoteeseen.

## Nimi ja sen lausuminen
Vanhoissa sanakirjoissa kaupungin nimen kiinan merkille 百 on merkitty *bó* ääntämysohjeeksi tässä erisnimessä. Tämän vuoksi monissa vieraskielissä kaupungin nimi on ollut muotona **Bose**. Näyttää siltä, että nykyään kaupungin nimeä lausutaan kiinaksi *Bǎisè*, ja sitten muotoa **Baise** käytetään yhä enemmän muissa kielissä.

## Hallinnollinen jako
Piirikuntatasolla kaupunki jakautuu yhteen kaupunkipiiriin, yhteen piirikuntatason kaupunkiin, yhdeksään piirikuntaan ja yhteen autonomiseen piirikuntaan.

## Galleria

Kuva:百色市右江區中山橋 2013.jpg | Baisen kaupunkia vuonna 2013.
Kuva:Bai`se Railway Station 2015.6.11.jpg | Baisen rautatieasema.
Kuva:通靈大峽谷.jpg | Tongling-kanjoni Jingxin kaupungissa.
Kuva:Ling`yun Jinshui Bridge 2015.6.3.jpg | Jinshui-silta Lingyunin piirikunnassa.


## Lähteet

## Aiheesta muualla

* ChinaTravel.com: Baise Travel Guide  
* TravelChinaGuide.com: Baise Travel Guide
Pesäpallon maakuntasarja 1980

**Pesäpallon [[Maakuntasarja (pesäpallo)|maakuntasarja]]** kaudella 1980 pelattiin yhdeksässä lohkossa kaksinkertaisena sarjana. Lohkovoittajat nousivat suoraan suomensarjaan, eli tosiasiassa säilyttivät paikkansa 3. korkeimmalla sarjatasolla, kun suomensarjan ja mestaruussarjan väliin luotiin uusi Ykkössarja. Lisäksi lohkojen kakkoset jatkoivat kolmilohkoiseen nousukarsintaan, jossa oli tarjolla suomensarjapaikka kolmelle joukkueelle.
 
## Maakuntasarja

### Itälohko

### Etelälohko

### Kaakkoislohko

### Lounaislohko

### Keskilohko

### Länsilohko

### Koillislohko

### Pohjoislohko

### Luoteislohko

Jatkokarsinnan jälkeen suomensarjaan saivat paikan Heinolan Maila-Pojat, Kankaanpään Maila ja Lapin Lukko.

## Lähteet

* Suomen Pesäpalloliitto, Timo Siukonen - Ritva Wright : Pesäpallo kalenteri 1981
* LMV:n tilastot kautta aikain
Josh Donaldson

**Joshua Adam ”Josh” Donaldson** (s. 8. joulukuuta 1985 Pensacola, Florida) on yhdysvaltalainen baseballpelaaja, joka on vuodesta 2015 lähtien edustanut MLB-liigan Toronto Blue Jaysiä. Hänen pelipaikkansa on kolmosvahti.

## Ammattilaisura
Chicago Cubs varasi siepparina pelanneen Donaldsonin ensimmäisellä kierroksella vuoden 2007 . Hän teki MLB-debyyttinsä Oakland Athleticsin riveissä kaudella 2010.

Donaldson kaupattiin Oaklandista kauden 2014 jälkeen Toronto Blue Jaysiin. Hänen avauskautensa uudessa seurassa oli jättimenestys, Donaldsonin voittaessa American Leaguen arvokkaimman pelaajan palkinnon.

## Muuta
Donaldson oli *[[MLB The Show|MLB The Show 16]]* -videopelin kansikuvaurheilija.

## Lähteet

## Aiheesta muualla
Isovesikrassi

**Isovesikrassi** (*Nasturtium officinale*) on ristikukkainen kasvi, jota viljellään salaattina ja mausteena käytettävien mehevien versojensa takia.

Isovesikrassi kasvaa vedessä tai märissä ympäristöissä. Sen varsi voi kasvaa 50–200 cm pitkäksi ja olla halkaisijaltaan kaksi senttiä. Liuskaisista lehdistä voi tulla 27 cm pitkät.

Isovesikrassi kasvaa luonnonvaraisena Keski- ja Etelä-Euroopassa.

## Lähteet

## Aiheesta muualla
*Suomen Lajitietokeskus: Isovesikrassi (''Nasturtium officinale'')
*ITIS: ''Nasturtium officinale'' 
*United States Department of Agriculture (USDA): ''Nasturtium officinale'' 
*Flora of China: ''Nasturtium officinale''
Leimet

**Leimet Oy** on Rauman Lapissa vuodesta 1964 toiminut metalli&shy;alan yritys, joka valmistaa paalu&shy;tuksessa tarvittavia betoni&shy;paalujen teräksisiä jatkos- ja kärki&shy;kappaleita. Leimetin asiakkaita ovat betoni&shy;paalu&shy;valimot Pohjois&shy;maissa ja läntisessä Euroopassa. Tuotannosta noin 90 prosenttia menee vientiin.

## Historia
Paalutustarvikkeiden valmistamisen aloitti kolmannen polven seppä Eino Leino vuonna 1964 silloisen Lapin kunnan Kodiksamin kylässä. Hän esitteli kehittämäänsä paalukenkää tamperelaisen elementti&shy;tehtaan osto&shy;johtajalle, ja toiminta pääsi alkuun. Isän ja kaksi poikaa työllistäneeseen yritykseen palkattiin ensimmäinen ulkopuolinen työntekijä vuonna 1968. Vuonna 1973 tehdas muutti Kodiksamista Lapin kirkonkylän teollisuusalueelle. 2010-luvun puolivälissä Leimet Oy työllisti yli 40 henkilöä, ja liikevaihtoa syntyi noin 9 miljoonaa euroa vuodessa.

Vuosina 1980–1982 Leimet Oy oli lahtelaisen Teräspeikko Oy:n omistuksessa, kunnes Eino Leinon poika Erkki Leino osti koko osakekannan takaisin. 2000-luvun alussa Leimet osti ruotsalaisen Hercules Grundläggning AB:n Etelä-Ruotsissa sijaitsevan konepajan koko konekannan ja solmi Herculeksen kanssa pitkän toimitussopimuksen. 2000-luku olikin Leimetin vahvaa kasvuaikaa, kun taas 2010-luvulla liikevaihto on suhdanteiden takia laskenut.

Satakunnan Yrittäjät myönsi Leinon perheelle vuonna 2011 Satakunnan yrittäjäperhe -palkinnon. Yritystä johtaa nyt perustajan Eino Leinon pojanpoika Antti Leino. 

## Lähteet
Kyynärlampi

**Kyynärlampi**  on Pirkanmaalla Ikaalisissa Luhalahdella sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Kyynärlampi on osa Sipsiönjärven-Vahojärven aluetta.

## Maantietoa
Lammen pituus on 350 metriä, leveys 250 metriä, ja sen pinta-ala on kuusi hehtaaria. Se sijaitsee Sipsiönjoen reitin pohjoispuolella ja Ohistonlammen ja Silmikkeenvuoren välissä olevassa painanteessa. Siihen laskee kaksi metsäojaa, ja sen laskuoja lähtee lammen eteläpäästä ja laskee sadan metrin päässä Myllylampeen. Laskuoja alittaa matkallaan yhdystien 2764. Rantaviivan pituus on 950 metriä, ja sen ympäristössä sijaitsee kolme maatilaa. Rannalle on rakennettu kolme vapaa-ajan asuntoa, joille johtaa tiet yhdystieltä 2764. Silmikkeenvuori kohoaa noin 30 metriä vedenpinnan yläpuolelle.

## Historiaa
Vuoden 1955 painetussa peruskartassa lammen nimi kirjoitettiin ”Kyynärälampi”.

## Lähteet
Huonoa seuraa

__NOTOC__
**Huonoa seuraa** on rockmuusikko Jukka Nousiaisen ensimmäinen sooloalbumi, joka julkaistiin huhtikuussa 2014 c-kasettina. Maaliskuussa 2014 Nousiainen oli pulassa rahattomana Kanariansaarilla ja julkaisi Facebookissa avunpyyntöviestin. Paluulipun Nousiainen kustansi ennakkotilauksilla saaduilla varoilla, ja Suomeen päästyään albumi valmistui nopealla aikataululla.

Levy-yhtiö Äänetön julkaisi levyn myöhemmin CD:nä kahden lisäkappaleen kera. Levy on ilmestynyt myös vinyylinä.

## Vastaanotto

Levy sai kriitikoilta ylistävän vastaanoton. Rumban Jean Ramsay antoi albumille täydet viisi tähteä, sanoen Nousiaisen tyylin olevan niin omintakeinen, että on vaikea uskoa ettei häntä ole keksitty laboratoriossa. Hänen mukaansa Nousiaisen ymmärtävän rockin syvimmän olemuksen, ja vertasi tätä Hasil Adkinsiin ja Roky Ericksoniin. Niin ikään Soundin toimittaja Antti Luukkanen antoi albumille viisi tähteä, ylistäen artistin omaleimaisuutta, todeten ”kaiken älämölön takana piilottelevan herkän ja lahjakkaan lauluntekijän”. Nyt-liitteen arviossa todettiin albumin paljastavan Räjäyttäjien keulakuvan toisen puolen, ja Desibelin Heikki Väliniemen mukaan hän ei pysty piilottamaan lahjakkuuttaan huolittelemattoman äänimaailman avulla.
## Kappaleet
#
#
#
#
#
#
#
#
#
#
#
#
#
#
#
#

## Lähteet
San Mateo

**San Mateo** on kaupunki San Mateon piirikunnassa Kalifornian osavaltiossa Yhdysvalloissa. Kaupunki sijaitsee Piilaaksossa San Franciscon lahden ympäristössä. Kaupungin asukasluku oli 97&nbsp;207 vuonna 2010.

## Lähteet

## Aiheesta muualla

* Kaupungin verkkosivusto
Aeroflotin lento 343

**Aeroflotin lento 343** oli Aeroflotin reittilento Moskovasta Luxemburgin ja Havannan kautta Limaan. Lennolla käytetty Iljušin Il-62M ajautui ulos kiitotieltä laskeutuessaan Findelin kansainväliselle lentoasemalle 29. syyskuuta 1982. Seitsemän matkustajaa menehtyi onnettomuudessa. Onnettomuuden aiheutti tekninen vika moottorin numero 1 suihkujarrussa.

Onnettomuuslennolla oli 66 matkustajaa, 11 miehistön jäsentä ja 2&nbsp;605 kilogrammaa postia, rahtia ja matkatavaroita. Lähestyminen Luxemburgiin sujui normaalisti. Koneen ollessa viiden metrin korkeudella kiitotien päällä miehistö käynnisti moottorien 1 ja 4 (uloimmat moottorit) suihkujarrut ja laittoi moottorit 40 prosentin teholle. Nopeutta oli tällöin 278&nbsp;km/h. Moottorin 1 suihkujarru ei kuitenkaan teknisen vian vuoksi käynnistynyt. Moottorin automaattinen sammutuskaan ei toiminut. Epäsymmetrisen työntövoiman vuoksi kone alkoi ajautua oikealle. Se laskeutui viiden sekunnin kuluttua, jolloin nopeutta oli 265&nbsp;km/h.

Maakosketuksen jälkeen miehistö avasi spoilerit ja nosti moottorien 1 ja 4 tehoja 86 ja 80 prosenttiin maksimista. Suihkujarrun vian vuoksi moottori numero 1 ei kuitenkaan hidastanut konetta, vaan työnsi sitä eteenpäin ja sivulle. Nokkapyöräohjaus ja pyöräjarrut eivät riittäneet koneen pitämiseen suorassa, ja se ajautui päällysteen sivuun 1&nbsp;300 metrin päässä kiitotien alusta. Koneen siipi osui kiitotien sivussa pumppausasemaan, minkä jälkeen kone jatkoi matkaansa lentokentän verkkoaidan läpi matalaan metsikköön.

Kone pysähtyi kuljettuaan 2&nbsp;200 metrin päähän kiitotien alusta ja 200 metriä kiitotiestä sivuun. Se päätyi pieneen rotkoon, jonka pohjalla oli lampi ja puro, ja syttyi tuleen. Kuusi matkustajaa kuoli onnettomuuspaikalla ja yksi matkustaja myöhemmin sairaalassa.

Tutkinnassa todettiin, ettei Iljušin Il-62M:lle ollut olemassa toimintaohjeita suihkujarrun ja moottorin automaattisammutuksen vioittumisen varalta, eikä miehistö saanut konetta hallintaansa, vaikka tunnistikin vian. Tutkijat suosittelivat ohjeiden laatimista sekä lentäjien kouluttamista toimimaan vikatilanteissa.

## Lähteet
LOT:n lento 5055

**LOT:n lento 5055** oli LOT:n reittilento Varsovasta New Yorkiin. Lennolla käytetty Iljušin Il-62 syöksyi maahan Varsovassa 9. toukokuuta 1987. Kaikki 172 matkustajaa ja 11 miehistön jäsentä kuolivat onnettomuudessa.

Koneen noustessa matkalentokorkeuteen moottorin numero 2 turbiini hajosi kappaleiksi vaurioittaen ohjausvaijereita ja sytyttäen tulipalon rahtitilassa. Miehistö onnistui lentämään pahoin vahingoittunutta konetta 31 minuutin ajan mutta menetti lopulta sen hallinnan.

 sattui seitsemän vuotta aiemmin Varsovassa samankaltainen onnettomuus, jossa kuoli 87 ihmistä.

## Lähteet
* 

### Viitteet
Forchem

**Forchem Oy** on Raumalla toimiva mäntyöljyä ja sen jatko&shy;jalosteita valmistava kemian&shy;teollisuus&shy;yhtiö. Rauman sellu&shy;tehtaan liepeille vuonna 2002 valmistunut maailman suurin mänty&shy;öljyn kuiva&shy;tislaamo siirtyi vuonna 2013 portugali&shy;laisen perhe&shy;yrityksen Respol Groupin omistukseen. Sitä ennen se oli vuodesta 2007 MB Rahastot -pääomasijoitus&shy;yhtiön omistuksessa. Perustamis&shy;vaiheessa Forchemin pää&shy;omistajat olivat Bio Fund Management, Nordea Capital, OKO-Venture Capital ja valtion omistama Suomen Teollisuussijoitus. Forchemin modernin tehtaan perustaminen johti kilpailevan Arizona Chemicalin tehtaan sulkemiseen Valkeakoskella, jossa yli 50 jäi työttömiksi.

Forchem valmistaa useita kemikaaleja sekä bio&shy;poltto&shy;ainetta Rauman sellu&shy;tehtaan sivu&shy;virrasta saatavasta raaka&shy;mäntyöljystä. Forchemin päätuotteita ovat liima&shy;jalosteisiin käytettävät mäntyhartsit, öljymaalien sideaineina käytettävät mänty&shy;rasvahapot sekä vähä&shy;rikkisenä bio&shy;poltto&shy;aineena käytettävä mäntypiki. Prosessissa saatavia rasvahappoja käytetään myös puhdistus&shy;aineiden valmistuksessa sekä voitelu- ja hydrauliöljyinä.

Forchem on vuodesta 2005 asti suunnitellut rakentavansa kasvisteroleita tuottavan tehtaan mäntyöljytislaamonsa yhteyteen.

Forchem tuottaa yhteistyössä Suomen Rehun kanssa terveysvaikutteista Progres-siipikarjanrehua.

Vuonna 2012 Global Cleantech Cluster Association (GCCA) valitsi Forchemin maailman 30 lupaavimman cleantech-yrityksen joukkoon.

## Lähteet
Cubana de Aviaciónin lento 9646

**Cubana de Aviaciónin lento 9646** oli Cubana de Aviaciónin tilauslento Havannasta Milanon kautta Kölniin. Lennolla käytetty Iljušin Il-62M syöksyi maahan pian lentoonlähdön jälkeen lähellä Havannaa 3. syyskuuta 1989. Kaikki 115 matkustajaa ja 11 miehistön jäsentä menehtyivät onnettomuudessa. Heidän lisäkseen maassa kuoli 45 ihmistä.

Sää onnettomuuden aikaan oli huono. Sade oli rankkaa, ja tuulen nopeus 30–40 kilometriä tunnissa. Pian lentoonlähdön jälkeen kone joutui laskuvirtaukseen ja alkoi laskeutua. Se osui antenneihin ja kukkulaan ennen kuin syöksyi maahan asuinalueella.

Vaikka onnettomuuden välitön aiheuttaja oli huono sää, onnettomuustutkijat laskivat sen välillisesti lentäjän syyksi. Heidän mukaansa lentäjä teki virheen päättäessään lähteä lentoon liian huonoissa olosuhteissa ja yliarvioidessaan koneensa suorituskyvyn.

## Lähteet
* 

### Viitteet
Shirly Karvinen

**Shirly Johanna Karvinen** (s. 3. syyskuuta 1992 Keuruu) on suomalainen juontaja ja missi.

Karvinen valittiin Miss Suomeksi vuonna 2016. Vuosina 2017–2020 hän toimi radiojuontajana SuomiRock-kanavalla ja juonsi kanavan aamuohjelmaa. Vuonna 2020 hän toimi radiojuontajana Kiss-kanavalla.

Karvinen juonsi Basson Aamu-Showta yhdessä Janne Lehmosen kanssa vuoden 2020 lokakuusta vuoden 2022 kesään asti.

Karvinen osallistui vuonna 2020 *[[Tanssii tähtien kanssa (13. tuotantokausi)|Tanssii tähtien kanssa]]* -ohjelmaan parinaan Jani Rasimus. He putosivat kilpailusta neljäntenä parina.

Karvinen oli yksi *[[Selviytyjät Suomi]]* -ohjelman kuudennen kauden kilpailijoista. Hän voitti kilpailun ja palkintona olleet 30&nbsp;000 euroa.

Karvinen teki keväällä 2022 ”En osaa” -nimisen kappaleen yhdessä Janne Lehmosen kanssa. Kappale on kuultavissa Spotify-suoratoistopalvelussa.

Karvinen juonsi *[[Bachelor|Bachelor Suomen]]* kolmannen tuotantokauden.

Shirly Karvinen esiintyi vuoden 2025 Masked Singer Suomi -ohjelmassa.

## Yksityiselämä
Shirly Karvisen äiti Jun on kiinalainen ja isä Ari suomalainen. Hänen äidinkielensä ovat suomi ja englanti, ja hän osaa myös kiinan alkeet.

Karvinen on syntynyt Suomessa, mutta asunut lapsuudessaan isänsä työn takia Sambiassa, Tansaniassa, Keniassa ja Saudi-Arabiassa. Hän on asunut myös vaihto-opiskelijana Pekingissä Kiinassa sekä työharjoittelijana Suomen suurlähetystössä Washingtonissa Yhdysvalloissa. Suomessa Karvinen asui ennen Jyväskylässä, nykyään Helsingissä. Hän seurusteli vuosina 2016–2018 Vertti Harjuniemen kanssa. Karvinen asui avoliitossa laulaja Sanni Kurkisuon kanssa vuosina 2021–2025.

## Lähteet

## Aiheesta muualla
* Shirly Karvinen Instagramissa
Jasło

**Jasło** on kaupunki Ala-Karpatian voivodikunnassa Etelä-Puolassa. Kaupungin asukasluku oli vuoden 2019 arvion mukaan 34&nbsp;882.

## Lähteet

## Aiheesta muualla
2C-B-FLY

**2C-B-FLY** on 2C-ryhmään kuuluva psykedeelinen fenetyyliamiini, jonka syntetisoi ensimmäisen kerran Aaron P. Monte. Alexander Shulgin on raportoinut annostusreitin olevan oraalinen, ja vaikuttavan kerta-annoksen olevan 10 mg.

2C-B-FLY:sta on DEA:n mukaan kehitetty useita vastaavankaltaisia yhdisteitä. Sen psykedeelisen vaikutuksen on kerrottu kestävän 6-8 tuntia, mutta jopa 12 tuntia suuremmilla annoksilla.

Kemikaalin myrkyllisyys ihmiskäytössä on kuitenkin toistaiseksi käytännössä tuntematon.

Lokakuussa 2009 Tanskassa ja Yhdysvalloissa raportoitiin kaksi kuolemantapausta, joissa käyttäjille oli myyty 2C-B-FLY:ta, joka kuitenkin sisälsi Bromo-DragonFLY:ta ja pieniä määriä määrittelemättömäksi jääneitä epäpuhtauksia.

## Laki
2C-B-FLY on luokiteltu Suomessa kuluttajamarkkinoilta kielletyksi psykoaktiiviseksi aineeksi.

## Katso myös
* Bromo-Dragonfly
* 2CBFly-NBOMe
* 2C-B
* NBOMe
* Psykedeeliset tryptamiinit‎
* Lysergihapon amidit
* Luettelo YK:n yleissopimusten mukaisista huumeista

## Lähteet

## Aiheesta muualla
* Erowid-portaali 
* isomerdesign.com
25P-NBOMe

**25P-NBOMe** (**2C-P-NBOMe**, **NBOMe-2C-P**) muuntohuume, joka on johdettu 2C-P:stä (psykedeelinen fenetyyliamiini). Se toimii ja vaikuttaa samalla tavoin sille sukua olevien kemikaalien tavoin, kuten esimerkiksi 25I-NBOMe, joka on voimakas  5HT2A-serotoniinireseptorin agonisti.

25P-NBOMe on luokiteltu Suomessa kuluttajamarkkinoilta kielletyksi psykoaktiiviseksi aineeksi.

## Katso myös
* 2C
* Psykedeeliset fenetyyliamiinit
* Psykedeeliset tryptamiinit
* Lysergihapon amidit

## Lähteet

## Aiheesta muualla
* Erowid-portaali - NBOMe yhdisteet yleisesti 
* isomerdesign.com
Kusti

**Kusti** on suomalainen miehen etunimi. Se on Aukusti-nimen lyhentynyt muoto. Myös muinaisruotsin Gustaf ja siitä johdetut nimen muunnokset Kustaa ja Kustavi kääntyvät paikoin muotoon Kusti. Suomenmielisyyden vallitessa vuonna 1887 vaihtoi tuleva presidentti alkuperäisen nimensä Johan Gustaf Hellstenin muotoon Juho Kusti Paasikivi.

Digi- ja väestötietoviraston tietojen mukaan Kusti-nimisiä miehiä on Suomessa ollut vuoden 2019 loppuun mennessä 1&nbsp;408.

## Tunnettuja Kusteja

* Kusti Aerila (1876–1954), klarinetisti, musiikinopettaja ja tietokirjailija
* Kusti Arhama (1885–1957), Maalaisliiton kansanedustaja
* Kusti Eskola (1911–2003), maanviljelysneuvos, Maalaisliiton kansanedustaja ja ministeri
* Kusti Kaukovaara (1892–1961), päätoimittaja
* Kusti Kittilä (s. 1981), maastohiihtäjä
* Kusti Korpitie, oik. *Otto Saarnio* (1883–1918), ylikonstaapeli ja näytelmäkirjailija
* Kusti Kulo (1887–1973), vasemmistopoliitikko ja ammattiyhdistysmies, SKDL:n puheenjohtaja
* Kusti Laitinen (1894–1949), näyttelijä
* Kusti Laurela (1874–1942), kunnallisneuvos, Hämeenlinnan ensimmäinen kaupunginjohtaja
* Kusti Manninen (s. 1976), musiikkivideo-ohjaaja
* Kusti Miettinen, *Tuomas Vimma* (s. 1979), kirjailija
* Kusti Sala, *Kusti Granqvist* (1875–1943), näyttelijä

## Kuvitteellisia Kusteja

* Kusti, postinjakaja Kari Kuuvan laulussa "Kun Kusti polkee"
* Kusti, sarjakuvassa Miina ja Kusti
* Kusti, Tykkimäen huvipuiston maskotti
* Kusti, hahmo animaatioelokuvassa Kaunotar ja Kulkuri II – Pepin seikkailut

## Lähteet
Vertaislainayhdistys

**Vertaislainayhdistys ry** on suomalaisten vertaislainapalveluiden Fellow Finance Oyj:n, Fixura Oy:n ja Vertaislaina Oy:n perustama yhdistys. Vertaislainayhdistyksen tarkoituksena on kehittää alan käytäntöjä, lisätä tietoisuutta vertaislainaamisesta ja edistää vertaislainaamisen ympärillä käytävää yhteiskunnallista keskustelua. Yhdistyksen hallituksen puheenjohtajana toimii Hannu Kananen.

Vertaislainaus on joukkorahoitusta, jossa verkkopalvelun välityksellä yksi tai useampi ihminen voi lainata rahaa lainaa hakevalle. Vertaislainausta ollaan sääntelemässä vuoden 2016 aikana ja vertaislainoille on tulossa sama sääntely kuin muullekin luotonannolle.

## Lähteet

## Aiheesta muualla
* Vertaislainayhdistys Twitterissä
Ohistonlampi

**Ohistonlampi**  on Pirkanmaalla Ikaalisissa Luhalahdella sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Ohistonlampi on osa Sipsiönjärven-Vahojärven aluetta.

## Maantietoa
Lammen pituus on 1,1 kilometriä, leveys 650 metriä ja sen pinta-ala on 25 hehtaaria. Se sijaitsee Sipsiönjoen reitin alajuoksulla Sipsiönjärven ja Kyrösjärveen laskevan osan välissä. Sipsiönjärven alapuolella sijaitsee Kukkarolampi ja nämä kolme vesiallasta ovat kaikki samalla 89,9 metrin korkeudella merenpinnasta ja ne on myös luodattu. Kukkarolammen erottaa Ohistonlammesta alle 20 metriä leveä ja yli 50 metriä pitkä virtauspaikka eli vuolle. Ohistonlampi on pääasiassa läpivirtausjärvi, vaikka siihen laskee muitakin ojia. Lampi kaventuu Heponiemen kohdalla alle 80 metriä leveässä salmessa kahdeksi järvialtaaksi. Itäpuolen järviallas on 650 metriä pitkä, 350 metriä leveä ja se on 8,9 metriä syvä. Sen rannat ovat kokonaan peltoa. Läntinen järviallas on 700 metriä pitkä, 350 metriä leveä ja 11,9 metriä syvä. Sen rannat ovat peltoa lukuun ottamatta etelärantoja, jotka ovat jyrkkärinteistä metsämaata. Itäisen altaan eteläpäähän laskee Särkijärven 2,3 kilometriä pitkä laskuoja. Länsiosaan laskee kolme lyhyttä metsä- ja pelto-ojaa. Ohistonlampi laskee Huopionkosken ja Myllylammen kautta Kyrösjärveen. Huopionkoski alkaa Ohistonlammen luusuasta ja siinä kohdassa on myös pato ja sen vanha mylly. Ohistonlammen rantaviivan pituus on 3,6 kilometriä ja sille on rakennettu alle kymmenen vapaa-ajan asuntoa. Lammen ympäristössä sijaitsee myös kuusi maatilaa. Lammen pohjoispuolella kulkee yhdystie 2764 ja eteläpuolella toinen yhdystie.

## Virkistys
Järvi sijaitsee opastetulla Sipsiöjoen melontareitillä Liesijärvi– Petäjäjärvi– Vuorijärvi– Vesajärvi– Kaukajärvi– Vahojärvi– Sipsiöjärvi– Ohistonlampi– Kyrösjärvi.

## Lähteet
Uuden-Seelannin rugby-7-maajoukkue

**Uuden-Seelannin rugby-7-maajoukkue**, lempinimeltään *All Black Sevens*, on Uuden-Seelannin maajoukkue rugby-7:ssä. Se edustaa maataan kansainvälisissä otteluissa, kuten Rugby World Cup Sevensissa, World Rugby Sevens Seriesissa ja Kansainyhteisön kisoissa.

## Kansainväliset kisat

### Rugby World Cup Sevens

### Kesäolympialaiset

## Joukkue
Vuoden 2016 joukkue:

### Etupelaajat
* Akira Ioane
* Antonio Kiri Kiri
* Ardie Savea
* Billy Ropiha
* DJ Forbes
* Dylan Collier
* Liam Messam
* Sam Dickson
* Scott Curry

### Takapelaajat
* Augustine Pulu
* Beaudein Waaka
* Ben Lam
* Declan O’Donnell
* Gillies Kaka
* Isaac Te Aute
* Isaac Te Tamaki
* Joe Webber
* Josh Van Lieshout

* Kurt Baker
* Lewis Ormond
* Pita Ahki
* Regan Ware
* Rieko Ioane
* Sherwin Stowers
* Sione Molia
* Sonny Bill Williams
* Teddy Stanaway
* Tim Mikkelson

Joukkueen valmentajana toiminut Sir Gordon Tietjens ilmoitti 6.9.2016 astuvansa syrjään valmentajan roolista.

## Lähteet

## Aiheesta muualla
* Viralliset kotisivut
Matt Cain

**Matthew Thomas ”Matt” Cain** (s. 1. lokakuuta 1984 Dothan, Alabama) on yhdysvaltalainen baseballpelaaja, joka edustaa MLB-liigan San Francisco Giantsia. Hänen pelipaikkansa on syöttäjä.

Oikeakätinen Cain oli Giantsin ensimmäisen kierroksen varaus vuoden 2002 . Hän teki MLB-debyyttinsä kaudella 2005, ja on voittanut joukkueessa kolmesti World Seriesin (2010, 2012 ja 2014).

Cain on valittu kolmesti National Leaguen joukkueeseen un. Kesäkuussa 2012 hänestä tuli Houston Astrosia vastaan MLB-historian 22. täydellisen ottelun heittänyt syöttäjä.

## Lähteet
Kukko

**Kukko** tarkoittaa koiraspuolista (kana)lintua. Erityisesti nimitystä käytetään koiraspuolisesta kanasta. Kukko on yleensä myös kanaa kookkaampi. Kukko ilmoittaa reviiristään kiekumalla. Kukolla on myös suurempi harja sekä heltta. Kukon pyrstö myös kaartuu taaksepäin. Keskiajalla järjestettiin myös kukkotappeluita. Nykyään kukkotappelut ovat useimmissa maissa kiellettyjä, mutta joissain maissa ne ovat edelleen suurta kansanhupia. Suomessa kukkotappelut luetellaan eläinrääkkäykseksi ja ne ovat siksi kiellettyjä.

## Lähteet

## Aiheesta muualla
José Altuve

**José Carlos Altuve** (s. 6. toukokuuta 1990 Maracay) on venezuelalainen baseballpelaaja, joka pelaa MLB:n Houston Astrosissa. Hänen pelipaikkansa on kakkosvahti.

Altuve on vuonna 2011 alkaneella MLB-urallaan valittu kolmesti sarjan . Hän voitti kaudella 2014 American Leaguen lyöjäkuninkuuden (paras lyöntikeskiarvo). Kaudella 2017 hänet palkittiin American Leaguen parhaana lyöjänä Hank Aaron Awardilla.

165 senttimetriä pitkä Altuve on MLB:n lyhyin pelaaja sitten vuoden 1981.

## Lähteet
Fidžin rugby-7-maajoukkue

**Fidžin rugby-7-maajoukkue** on Fidžin maajoukkue rugby-7:ssä. Se edustaa maataan kansainvälisissä otteluissa, kuten Rugby World Cup Sevensissa ja Kansainyhteisön kisoissa.

Alle 900&nbsp;000 asukkaan Fidži on yksi rugby-7:n menestyneimmistä maista. Se on voittanut maailmanmestaruuden kahdesti, vuosina 1997 ja 2005.

## Kansainväliset kisat
### Rugby World Cup Sevens

### Kesäolympialaiset
Jarryd Hayne

**Jarryd Lee Hayne** (s. 15. helmikuuta 1988 Minto, New South Wales, Australia) on australialais-fidžiläinen rugby-7:n pelaaja, ja entinen amerikkalaisen jalkapallon sekä rugby leaguen pelaaja.

## Ammattilaisura

Hayne aloitti uransa rugby leaguessa, ja teki debyyttinsä NLR:ssä toukokuussa 2006. Australian maajoukkueessa hän esiintyi ensimmäistä kertaa seuraavana vuonna. Vuoden 2008 maailmanmestaruuskilpailuissa hän edusti Fidžiä, ja vuoden 2013 kilpailuissa taas Australiaa, voittaen maailmanmestaruuden.

Hayne siirtyi rugby leaguesta amerikkalaiseen jalkapalloon vuonna 2015. Hän teki saman vuoden maaliskuussa NFL-sopimuksen San Francisco 49ersin kanssa. Ainoalla NFL-kaudellaan Hayne pelasi yhteensä kahdeksassa ottelussa keskushyökkääjänä sekä lentopotkujen palauttajana.

Lupaavasta tulokaskaudestaan huolimatta Hayne ilmoitti toukokuussa 2016 jättävänsä NFL:n, ja siirtyvänsä rugby-7:än, tavoitteenaan edustaa Fidžiä lajin tullessa olympialaisten ohjelmaan Rio de Janeirossa 2016.

## Lähteet

## Aiheesta muualla
Eskaliini

**Eskaliini** on psykedeelinen ja enteogeeninen fenetyyliamiini. Se kehitettiin alun perin vuonna 1954, mutta sitä tutki ja kehitti myöhemmin David E. Nichols, joka myös syntetisoi joukon muita meskaliinijohdannaisia kemikaaleja, kuten proskaliinin ja isoproskaliinin. Eskaliini on 3C-E:n fenetyyliamiinijohdannainen, ja meskaliinin 4-etoksijohdannainen.      

Eskaliinin vaikutuksista ja muista meskaliinijohdannaisista raportoi ensimmäisen kerran Alexander Shulgin. Kirjassaan PiHKAL hän raportoi eskaliinin vaikuttavan annoksen oraalisesti annosteltuna olevan 40–60 mg ja vaikutusten kestävän 8–12 tuntia.      

Eskaliini on luokiteltu Suomessa kuluttajamarkkinoilta kielletyksi psykoaktiiviseksi aineeksi. Eskaliini luokiteltiin huumausaineeksi Ruotsissa vuonna 2016.

## Katso myös
* Allyylieskaliini
* Trifluorimeskaliini
* NBOMe
* Psykedeeliset tryptamiinit‎
* Lysergihapon amidit
* Luettelo YK:n yleissopimusten mukaisista huumeista

## Lähteet

## Aiheesta muualla
* Erowid - käyttäjäkokemuksia 
* PiHKAL-kirja osoitteessa Erowid 
* isomerdesign.com
Billy Bletcher

**William ”Billy” Bletcher** () oli yhdysvaltalainen näyttelijä. Hänet muistetaan eittämättä parhaiten muun muassa Mustan Pekan ja Sepe Suden ääninäyttelijänä lukuisissa Disneyn animaatioelokuvissa aina 1930-luvulta 1950-luvulle asti. Hän oli Clarence Nashin ohella yksi kaikkien aikojen käytetyimmistä ääninäyttelijöistä Disney-tuotannoissa.

Billy Bletcher oli ainoastaan  pitkä, mutta hän oli äänialaltaan syvä baritoni, joten soveltui hyvin näyttelemään monia suurikokoisia konnia animaatioelokuvissa. Bletcher teki kaiken kaikkiaan melkein  roolia eri komedioissa ja äänielokuvissa vuosina 1914–1971. Hänen uransa alkoi mykkäkaudella, ja hänellä oli muutamia pieniä rooleja myös esimerkiksi Laurel ja Hardy -elokuvissa. Muun muassa kaksikon elokuvassa *[[Babes in Toyland (vuoden 1934 elokuva)|Babes in Toyland]]* (1934) Bletcher näytteli poliisipäällikköä, ja hän vilahti myös esimerkiksi Marx-veljesten elokuvassa *[[Neljä nolattua neroa (elokuva)|Neljä nolattua neroa]]* (1931). Bletcherin ääntä kuultiin  myös muun muassa elokuvassa *[[Ihmemaa Oz (vuoden 1939 elokuva)|Ihmemaa Oz]]* (1939), johon hänet palkattiin yhdessä Hessu Hopoa ääninäytelleen Pinto Colvigin kanssa.

## Yksityiselämä

Bletcher oli naimisissa vuosina 1915–1979 Arline Harriet Robertsin kanssa. Heidän tyttärensä Barbara (1925–2015) näytteli myös parissa elokuvassa.

## Lähteet

## Aiheesta muualla
Krotyylialkoholi

**Krotyylialkoholi** eli **krotonyylialkoholi** (C4H8O) on tyydyttymättömiin alkoholeihin kuuluva orgaaninen yhdiste.

## Ominaisuudet ja valmistus
Krotyylialkoholi on huoneenlämpötilassa väritöntä ja pistävänhajuista nestettä. Yhdisteellä esiintyy cis-trans-isomeriaa ja trans-isomeeri on stabiilimpi. Yhdiste liukenee erittäin hyvin veteen, etanoliin ja dietyylieetteriin. Kemiallisilta ominaisuuksiltaan krotyylialkoholi muistuttaa allyylialkoholia. Yhdiste reagoi nukleofiilien kuten vetybromidin kanssa tuotteen, joka sisältää seoksena krotyylijohdannaista ja metyylivinyylijohdannaista.

Krotyylialkoholia voidaan valmistaa pelkistämällä krotonaldehydiä, jota muodostuu asetaldehydin aldolikondensaatioreaktion tuotteena. cis-Isomeeria saadaan selektiivisesti pelkistämällä 2-butynolia vedyttämällä palladiumkatalyytin läsnä ollessa. Yhdisteellä ei ole suurta kaupallista merkitystä.

## Lähteet

## Aiheesta muualla
*Human Metabolome Database (HMDB): 2-Buten-1-ol 
*ChemBlink: Crotonyl alcohol
Vuosisadan taistelu

**Vuosisadan taistelu** on vuonna 1927 valmistunut lyhyt mykkäelokuva, jonka pääosissa nähdään Ohukainen ja Paksukainen eli Stan Laurel ja Oliver Hardy. Vuosisadan taistelu oli ensimmäisiä elokuvia, missä kaksikko näytteli yhdessä. Elokuva on osittain kadonnut, mutta se muistetaan kuitenkin ”täytekakkusota”-kohtauksensa ansiosta elokuvan loppupuolella.

Elokuvan ohjasi Clyde Bruckman ja tuotti Hal Roach. ”The Battle of the Centurya” edeltävä kaksikon elokuva oli ”Vieras Skotlannista” (Putting Pants on Philip) (1927) ja seuraava elokuva oli ”Se parhaiten nauraa” (Leave ’Em Laughing) (1928).

## Roolit
Beihai

**Beihai** (, ) on prefektuuritason kaupunki  Etelä-Kiinan Guangxin zhuangien autonomisen alueen eteläosassa. Kaupungin pinta-ala on 3&nbsp;337 neliökilometriä ja väkiluku 1,54 miljoonaa (vuonna 2010). Kaupungin keskusta sijaitsee linnuntietä noin 170 kilometriä autonomisen alueen pääkaupunki Nanningista kaakkoon.

Kaupungin hallintoon kuuluu Weizhousaari ja Xieyangsaari.

## Hallinnollinen jako
Piirikuntatasolla kaupunki jakautuu kolmeen kaupunkipiiriin ja yhteen piirikuntaan.

## Galleria

Kuva:Beihai-Silver-Beach-2007-08-27.jpg | Hiekkarantaa Beihaissa.
Kuva:BeiHaiBeach.jpg | Hiekkarantaa.
Kuva:Beihai Park Windmill.png | Puistoa Beihaissa.
Kuva:Weizhou island rock of pig and xieyang island.jpg | Weizhousaari ja Xieyangsaari.


## Lähteet

## Aiheesta muualla

* ChinaTravel.com: Beihai Travel Guide  
* TravelChinaGuide.com: Beihai Travel Guide
Argentiinan rugby-7-maajoukkue

**Argentiinan rugby-7-maajoukkue**, lempinimeltään *Los Pumas 7S*, on Argentiinan maajoukkue rugby-7:ssä. Se edustaa maataan kansainvälisissä otteluissa, kuten Rugby World Cup Sevensissa ja Kansainyhteisön kisoissa.

## Kansainväliset kisat
### Rugby World Cup Sevens

### Kesäolympialaiset

## Aiheesta muualla
* Viralliset kotisivut
Alenius

**Alenius** on muun muassa seuraavien suomalaisten henkilöiden sukunimi:

* C. A. Alenius (1878–1964), lyseon rehtori ja Turun ruotsalaisen kauppakorkeakoulun vt. professori
* Ele Alenius (1925–2022), poliitikko, tietokirjailija, SKDL:n kansanedustaja ja ministeri
* Kari Alenius (s. 1966), historioitsija ja yliopistonlehtori
* Raija Jääskä, o.s. *Alenius*, *Raya* (s. 1947), laulaja ja näyttelijä
* Sigyn Alenius (1912–1992), Tanskassa asunut toimittaja ja ulkomaankirjeenvaihtaja.
Dorothy Coburn

**Dorothy Coburn** () oli yhdysvaltalainen näyttelijätär, joka muistetaan parhaiten muutamista rooleistaan varhaisissa Ohukainen ja Paksukainen -elokuvissa.

Dorothy Coburn oli Dorothy Grangerin tavoin viehättävä nuori näyttelijätär, joka sopi rooleissaan täydelliseksi vastapainoksi kaksikolle. Hän ehti 10-vuotisen elokuvauransa aikana esiintymään muun muassa kaksikon filmeissä *[[The Battle of the Century]]* (1927), *[[Loppusilaus]]* (1928) sekä *[[Keitosta pähkinöihin]]* (1928). Coburn nähtiin myös muissa rooleissa, kuitenkin etupäässä Hal Roachin komedioissa. Coburn oli yhdessä Mae Buschin ja Anita Garvinin kanssa tunnetuimpia naisnäyttelijöitä Laurelin ja Hardyn elokuvissa.

## Yksityiselämä

Coburn oli naimisissa kaksi kertaa, ja menehtyi keuhkoahtaumatautiin vuonna 1978.

## Valikoitu filmografia
Martin Hinteregger

**Martin Hinteregger** (s. 7. syyskuuta 1992 Feldkirchen in Kärnten) on pelaajauransa vuonna 2022 lopettanut itävaltalainen jalkapalloilija, joka edusti viimeksi Saksan Bundesliigassa pelaavaa Eintracht Frankfurtia. Vasenjalkainen Hinteregger oli pelipaikaltaan keskuspuolustaja. Hän kuului myös Itävallan jalkapallomaajoukkueeseen.

## Seurajoukkueura
Hinteregger aloitti ammattilaisuransa Red Bull Salzburgin paidassa kaudella 2010–2011, jolloin hän pelasi Itävallan Bundesliigassa 22 ottelua. Tuolla kaudella hän debytoi myös Eurooppa-liigassa. Kaudella 2011–2012 hän voitti seuran kanssa sekä Bundesliigan että Itävallan cupin. Myös kausilla 2013–2014 ja 2014–2015 Hinteregger saavutti Red Bullin kanssa tuplamestaruuden. Eurooppa-liigassa Hinteregger pelasi Salzburgin joukkueessa 30 ottelua ja teki niissä kaksi maalia. Mestarien liigaan joukkue ei päässyt karsinnoista. Tammikuussa 2016 Hinteregger siirtyi loppukauden kattavalla lainasopimuksella Saksan Bundesliigan Borussia Mönchengladbachiin, jossa hän debytoi samassa kuussa Borussia Dortmundia vastaan. Hän pelasi Mönchengladbachissa kymmenen ottelua.

Elokuussa 2016 Hinteregger siirtyi saksalaisseura Augsburgiin. Hän pelasi joukkueessa 2,5 kauden aikana 79 bundesliigaottelua ja teki niissä viisi maalia. Kevään 2019 hän pelasi lainalla Eintracht Frankfurtissa, ja saman vuoden kesällä siirto sovittiin pysyväksi. Hinteregger pelasi 2,5 kauden aikana Frankfurtissa 74 bundesliigaottelua ja teki niissä 11 maalia. Eurooppa-liigassa hän pelasi 16 ottelua ja teki niissä kaksi maalia.

## Maajoukkueura
Hinteregger pelasi monissa Itävallan ikäkausimaajoukkueissa. Itävallan A-maajoukkueessa hän teki debyyttinsä marraskuussa 2013 ystävyysottelussa Yhdysvaltoja vastaan. Vuoden 2016 EM-kilpailuissa hän pelasi täydet minuutit joukkueensa kaikissa kolmessa ottelussa. Hän pelasi kesäkuun 25. päivään 2021 mennessä 58 A-maaottelua, joissa hän oli 55 kertaa avauskokoonpanossa. Hän teki A-maaotteluissaan neljä maalia: syyskuussa 2016 MM-karsintaottelussa Georgiaa, kesäkuussa 2017 MM-karsintaottelussa Irlantia, kesäkuussa 2018 ystävyysottelussa Saksaa ja lokakuussa 2019 EM-karsintaottelussa Israelia vastaan.

## Saavutukset
**Seurajoukkuetasolla**
* Itävallan Bundesliiga: 2011–2012, 2013–2014, 2014–2015, 2015–2016
* Itävallan cup: 2011–2012, 2013–2014, 2014–2015, 2015–2016

## Lähteet